ОБЕЛЕЖЕН ДАН ИНТЕЛИГЕНЦИЈЕ

У оквиру обележавања Дана интелигенције у Гимназији „Урош Предић“ одржане су **Језичке игре** као угледни час Српског језика и књижевности проф. Валентине Паровић у 3/8. Овај догађај ушао је у Менсин календар обележавања Дана интелигенције.

Ученици су кроз разноврсне језичке игре показали своја знања и вештине сналажења у новим и другачијим задацима. Подстицани су да слободно користе деривационе моделе и начине нове речи.

По завршетку часа ученици су попунили евалуациони упитник који је показао велико задовољство у раду (просечна оцена 4,83). Сви учесници су написали да би волели да се овакви часови понове.

Језичким играма су присуствовали професори различитих предмета (7), директорка и стручни сарадник – психолошкиња.